b'\n_START_ARTICLE_\nZlarin (naselje)\n_START_SECTION_\nGeografija\n_START_PARAGRAPH_\nEdino oto\xc5\xa1ko naselje ima pristan. Kraj le\xc5\xbei ob zalivu Luka Zlarin na severni obali otoka. Naselje ima kopali\xc5\xa1\xc4\x8de s pe\xc5\xa1\xc4\x8deno pla\xc5\xbeo._NEWLINE_V pristanu le\xc5\xbei okoli 130 m dolg pomol, na koncu katerega stoji svetilnik, ki oddaja svetlobni signal: B Bl 3s. Na pomolu lahko pristajajo plovila iz obeh strani. Pristajanje na zunanji strani pomola, pa je lahko ob mo\xc4\x8dnem vetru nevarno. Pristan je odprt severozahodnim vetrovom., zavarovan pa pred burjo in jugom. Privezi na pomolu imajo priklju\xc4\x8dke za elektriko in vodo. Globina morja ob pomolu je 3 do 5 m._NEWLINE_Za pomolom, okoli dna zaliva, ki ima obliko \xc4\x8drke U, le\xc5\xbei \xc5\xa1e 5 manj\xc5\xa1ih pomol\xc4\x8dkov. Globina morja priti dnu zaliva vse bolj pada in v dnu zaliva dose\xc5\xbee globino 1 m. Pred glavnim pomolom stoji \xc5\xa1e en kraj\xc5\xa1i okoli 25 m dolg pomol pri katerem je globina morja 2 m. Na tem pomolu stoji 5 tonsko dvigalo.\n_START_SECTION_\nNaselja\n_START_PARAGRAPH_\nK edinemu naselju na otoku - Zlarinu, pripada \xc5\xa1e zaselek Borovica.\n_START_SECTION_\nGospodarstvo\n_START_PARAGRAPH_\nDoma\xc4\x8dini se ukvarjajo s pomorstvom, ribolovmin turizmom. V kraju stoji hotel \xc2\xbbH.Koralj\xc2\xab. Mo\xc5\xbeen je tudi najem po\xc4\x8ditni\xc5\xa1kih sob in apartmajev.\n_START_SECTION_\nZgodovina\n_START_PARAGRAPH_\nNaselje je zgrajeno na ostankih naselja iz rimske dobe. Prvi prebivalci so se ukvarjali z nabiranjem koral. Pisni viri iz 1412 \xc5\xbee omenjajo Zlarjane kot nabiralce koral. O stari oto\xc5\xa1ki obrti obrti pri\xc4\x8dajo razstavljeni eksponati v malem krajevnem muzeju in bogato okra\xc5\xa1eni oltarji v baro\xc4\x8dni \xc5\xbeupnijski cerkvi Uznesena Marijana postavljeni v 1740. Poleg \xc5\xbeupnijske cerkve so v naselju \xc5\xa1e tri cerkve: cerkev sv. Roka (1649), Gospe od Ra\xc5\xa1elja iz 15. stoletja in cerkev sv. \xc5\xa0imuna iz 17. stoletja.'